CELEX: 32015R0416
Language: lv
Date: 2015-03-12 00:00:00
Title: Komisijas Īstenošanas regula (ES) 2015/416 ( 2015. gada 12. marts ), ar ko apstiprina dinotefurānu kā aktīvo vielu izmantošanai 18. produktu veida biocīdos  Dokuments attiecas uz EEZ

13.3.2015   
            
            
               LV
            
            
               Eiropas Savienības Oficiālais Vēstnesis
            
            
               L 68/30
            
         KOMISIJAS ĪSTENOŠANAS REGULA (ES) 2015/416
   (2015. gada 12. marts),
   ar ko apstiprina dinotefurānu kā aktīvo vielu izmantošanai 18. produktu veida biocīdos
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 22. maija Regulu (ES) Nr. 528/2012 par biocīdu piedāvāšanu tirgū un lietošanu (1) un jo īpaši tās 90. panta 2. punktu,
   tā kā:
   
               (1)
            
            
               Apvienotā Karaliste 2012. gada 29. martā saņēma pieteikumu saskaņā ar Eiropas Parlamenta un Padomes Direktīvas 98/8/EK (2) 11. panta 1. punktu par aktīvās vielas dinotefurāna iekļaušanu direktīvas I pielikumā izmantošanai 18. produktu veidā “Insekticīdi, akaricīdi un produkti citu posmkāju kontrolei”, kas definēts minētās direktīvas V pielikumā.
            
         
               (2)
            
            
               Dinotefurāns nebija pieejams tirgū 2000. gada 14. maijā kā biocīda aktīvā viela.
            
         
               (3)
            
            
               Apvienotā Karaliste 2013. gada 15. oktobrī saskaņā ar Regulas (ES) Nr. 528/2012 8. panta 1. punktu iesniedza Eiropas Ķīmisko vielu aģentūrai novērtējuma ziņojumu ar ieteikumiem.
            
         
               (4)
            
            
               Biocīdo produktu komiteja, ņemot vērā kompetentās iestādes, kas veic novērtēšanu, secinājumus, 2014. gada 17. jūnijā sagatavoja Eiropas Ķīmisko vielu aģentūras atzinumu.
            
         
               (5)
            
            
               Saskaņā ar minēto atzinumu biocīdi, kurus izmanto 18. produktu veidam un kuri satur dinotefurānu, varētu atbilst Regulas (ES) Nr. 528/2012 19. panta 1. punkta b) apakšpunkta prasībām, ja vien ir ievērotas ar šīs vielas izmantošanu saistītās specifikācijas un nosacījumi.
            
         
               (6)
            
            
               Minētais atzinums arī liecina, ka dinotefurāns savu īpašību dēļ ir ļoti noturīgs (vP) un toksisks (T) saskaņā ar kritērijiem, kas noteikti Eiropas Parlamenta un Padomes Regulas (EK) Nr. 1907/2006 (3) XIII pielikumā. Tādēļ attiecībā uz produktu atļauju piešķiršanu saskaņā ar Regulas (ES) Nr. 528/2012 23. pantu dinotefurāns būtu jāuzskata par aizstājamu vielu atbilstoši minētās regulas 10. panta 1. punkta d) apakšpunktam.
            
         
               (7)
            
            
               Ar nosacījumu, ka konkrētās specifikācijas un nosacījumi tiek ievēroti, ir lietderīgi apstiprināt dinotefurānu lietošanai 18. produktu veida biocīdos.
            
         
               (8)
            
            
               Tā kā novērtējumi neskāra nanomateriālus, saskaņā ar Regulas (ES) Nr. 528/2012 4. panta 4. punktu apstiprinājumiem nebūtu jāattiecas uz šiem materiāliem.
            
         
               (9)
            
            
               Tā kā Regulas (ES) Nr. 528/2012 90. panta 2. punkta pirmajā daļā uzskaitītie nosacījumi ir izpildīti, minētās regulas noteikumi būtu jāpiemēro. Dinotefurāns saskaņā ar minētās regulas 10. panta 4. punktu būtu jāapstiprina uz laikposmu, kas nepārsniedz septiņus gadus.
            
         
               (10)
            
            
               Šajā regulā paredzētie pasākumi ir saskaņā ar Biocīdu pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Dinotefurānu apstiprina kā aktīvo vielu izmantošanai 18. produktu veida biocīdos, ievērojot specifikācijas un nosacījumus, kas noteikti pielikumā.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 12. martā
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 167, 27.6.2012., 1. lpp.
   
   
      (2)  Eiropas Parlamenta un Padomes 1998. gada 16. februāra Direktīva 98/8/EK par biocīdo produktu laišanu tirgū (OV L 123, 24.4.1998., 1. lpp.).
   
      (3)  Eiropas Parlamenta un Padomes 2006. gada 18. decembra Regula (EK) Nr. 1907/2006, kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH), un ar kuru izveido Eiropas Ķimikāliju aģentūru, groza Direktīvu 1999/45/EK un atceļ Padomes Regulu (EEK) Nr. 793/93 un Komisijas Regulu (EK) Nr. 1488/94, kā arī Padomes Direktīvu 76/769/EEK un Komisijas Direktīvu 91/155/EEK, Direktīvu 93/67/EEK, Direktīvu 93/105/EK un Direktīvu 2000/21/EK (OV L 396, 30.12.2006., 1. lpp.).
   
      PIELIKUMS
      
                  Vispārpieņemtais nosaukums
               
               
                  
                     IUPAC nosaukums
                  Identifikācijas numuri
               
               
                  Aktīvās vielas minimālā tīrības pakāpe (1)
                  
               
               
                  Apstiprināšanas datums
               
               
                  Apstiprinājuma beigu datums
               
               
                  Produkta veids
               
               
                  Īpaši nosacījumi (2)
                  
               
            
                  Dinotefurāns
               
               
                  
                     IUPAC nosaukums:
                  (RS)-1-metil-2-nitro-3-(tetrahidro-3-furilmetil)guanidīns
                  EK Nr.: nav pieejams
                  
                     CAS Nr.: 165252-70-0
               
               
                  991 g/kg
               
               
                  2015. gada 1. jūnijs
               
               
                  2022. gada 31. maijs
               
               
                  18
               
               
                  Dinotefurānu uzskata par aizstājamu vielu saskaņā ar Regulas (ES) Nr. 528/2012 10. panta 1. punkta d) apakšpunktu.
                  Produkta novērtēšanā īpaša uzmanība jāpievērš ekspozīcijai, riskiem un efektivitātei, kas saistīti ar katru lietojuma veidu, uz kuru attiecas atļaujas pieteikums, bet kurš nav skatīts aktīvās vielas Savienības līmeņa riska novērtējumā.
                  Lai saņemtu atļauju biocīdiem, jāievēro šāds nosacījums:
                  rūpnieciskiem vai profesionāliem lietotājiem nosaka drošas darba metodes un attiecīgus organizatoriskus pasākumus. Ja iedarbību nevar samazināt līdz pieņemamam līmenim, izmantojot citus līdzekļus, produkti jālieto, izmantojot piemērotus individuālās aizsardzības līdzekļus.
               
            
         (1)  Šajā slejā norādītā tīrības pakāpe ir saskaņā ar Regulas (ES) Nr. 528/2012 8. pantu veiktajā novērtēšanā izmantotās aktīvās vielas minimālā tīrības pakāpe. Aktīvās vielas tīrības pakāpe tirgū laistajā produktā var būt tāda pati vai citāda, ja ir pierādīts, ka tā ir tehniski līdzvērtīga novērtētajai aktīvajai vielai.
      
         (2)  Par Regulas (ES) Nr. 528/2012 VI pielikuma vienoto principu īstenošanu, novērtēšanas ziņojumu saturu un to secinājumiem sk. Komisijas tīmekļa vietnē: http://ec.europa.eu/environment/chemicals/biocides/index_en.htm.